laion/Wikipedia-Exotic huggingface dataset:
99A

99A oli Tallinna esimene eraettevõtte kommertsbussiliin, mis ühendas Reisisadam ja Merivälja. Bussiliiin 99A alustas tööd 1995. aastal. Liin oli MRP Linna Liinid marsruudil Reisisadam – Balti jaam – Kaubamaja – Pirita – Merivälja. Liin suleti 1996. aastal.
Mārtiņš Prīmanis

Mārtiņš Prīmanis (24. jaanuar 1878 Carnikava – 11. detsember 1950 Ratingen) oli Läti keemik ja teadlane. Ta oli Dr. chem. tehn., Läti Ülikooli keemia professor, keemiateaduskonna dekaan ja Läti Ülikooli rektor. Hiljem oli ta Ostlandi hariduse ja kultuuri peadirektor. Ta sündis aastal 1878 Carnikavas talunik Jēkabs Prīmanise ja tema abikaasa Ieva perre. Ta õppis aastatel 1890-1897 õppis Riia Peeter I reaalkoolis. Aastatel 1897–1908 õppis ta Riia Polütehnikumis, alul kaubandust, kuid lõpetas kooli keemikuna. Ta oli Korporatsiooni Talavija liige.
Tajon Buchanan

Tajon Trevor Buchanan (sündinud 8. veebruaril 1999 Bramptonis) on Kanada jalgpallur, kes mängib kaitsja, poolkaitsja või ääremängijana Itaalia kõrgliigaklubis Milano Internazionale ja Kanada jalgpallikoondises. Aastatel 2017–2018 mängis ta Syracuse'i ülikooli jalgpallimeeskonnas ja aastatel 2019–2021 Major League Socceri (MLS) klubis New England Revolution. 2021. aasta augustis sõlmis ta kolme ja poole aasta pikkuse lepingu Belgia kõrgliigaklubiga Club Brugge, kuid jäi kuni aasta lõpuni veel laenule New England Revolutioni. 2021. aastal lõi Buchanan MLS-is 27 mänguga kaheksa väravat ja valiti samal aastal liigahooaja sümboolsesse koosseisu. Belgia kõrgliigas debüteeris ta 15. jaanuaril 2022 mängus Sint-Truidense vastu ja lõi esimese värava sama aasta 24. aprillil mängus Royal Antwerpi vastu. Hooajal 2021/22 tuli ta Club Bruggega Belgia meistriks. 2024. aasta jaanuaris sõlmis ta nelja ja poole aasta pikkuse lepingu Milano Internazionalega. Buchanan sai läbi aegade esimeseks Kanada mängijaks Itaalia kõrgliigas. Itaalia kõrgliigas debüteeris ta 16. veebruaril 2024 mängus Salernitana vastu ja lõi esimese värava sama aasta 10. mail mängus Frosinone vastu. Kohe esimesel hooajal tuli ta Internazionalega ka Itaalia meistriks. Kanada jalgpallikoondises tegi Buchanan debüüdi 2021. aasta juunis MM-i valikmängus Aruba vastu. Samal aastal kuulus ta Kanada koondisse CONCACAF Gold Cup'il, mille poolfinaalis lõi ta värava Mehhiko vastu. Buchanan valiti lisaks ainsa Kanada mängijana turniiri sümboolsesse koosseisu. Ta on kuulunud Kanada koondisse veel ka 2022. aasta maailmameistrivõistlustel ja 2024. aasta Copa Américal. New England Revolution Supporters' Shield: 2021 Club Brugge Belgia kõrgliiga: 2021–22 Milano Inter Serie A: 2023–24 Supercoppa Italiana: 2023 "Tajon Buchanan to Club Brugge". Club Brugge. 24. august 2021. "New England Revolution transfer Tajon Buchanan to Club Brugge". New England Revolution. 24. august 2021. Sessa, Francesco (5. jaanuar 2024). "Adesso c'è anche l'annuncio, ufficiale Buchanan all'Inter: "È la scelta giusta, non vedo l'ora"" (itaalia). La Gazzetta dello Sport. Vaadatud 6. jaanuaril 2024.
Jüri Lavrentjev

Jüri Lavrentjev (sündinud 12. oktoobril 1959 Tallinnas) on eesti tehnikateadlane. Lõpetas Tallinna 2. Keskkooli 1978 ning Tallinna Polütehnilise Instituudi mehaanikateaduskonna autode ja autonduse erialal 1983 (cum laude). Õppis 1987–1990 kaugõppeaspirantuuris Moskva Autode ja Autoteede Instituudis ning 1991–1998 doktorantuuris Stockholmi Kuninglikus Tehnikainstituudis, kus omandas tehnilise akustika alal tehnikalitsentsiaadi (1993) ja tehnikateaduste doktori (1998) kraadi. Töötab kõrgkooli lõpetamisest peale Tallinna Polütehnilises Instituudis/Tallinna Tehnikaülikoolis: autokateedri insener 1983–1984, vaneminsener 1984–1986, assistent 1986–1987, vanemõpetaja 1987–1992; masinaehituse instituudi lektor 1992–1994, dotsent 1994–1998, professor 1999–2016; mehaanika ja tööstustehnika instituudi professor aastast 2017 (alates 2022 praktik-professor). Uurimistöö põhisuunad: tehniline akustika, transpordiohutus. Tallinna Tehnikaülikooli professorid läbi aegade. Tallinn : Tallinna Tehnikaülikooli Kirjastus, 2008 Eesti Teaduse biograafiline leksikon, 4. köide Eesti Teaduse Infosüsteem Jüri Lavrentjev Eesti Teaduse Infosüsteemis Jüri Lavrentjevi publikatsioonid
Toimne sidus

Toimne sidus on üks kolmest põhisidusest: kanga rakendus, mille puhul ühe lõimelõnga pealt või alt liigub kaks või enam koelõnga. Sama skeem kordub igal kudumisreal, kuid igal järgneval real toimub nihkumine ühe lõnga võrra, nii et tekstiili pinnale jäävad iseloomulikud kitsad diagonaalsed toimejooned. Sõltuvalt lõngade arvust ja tihedusest võivad toimsed kangad olla pehmed ja kohevad või väga paksud ja tugevad. Ka kalasabamustriline kangas on toimses siduses, kuid sellele on iseloomulik toimejoonte suuna pidev muutus. Toimses siduses kangaist on tuntuim teksariie, teised toimses siduses kangad on bumasee, gabardiin, inlett, sarž ja tvill, mitmevärvilistest tartan, pepitaruuduline, koverkot ja tviid. Toimsest sidusest tuletatud sidustega on whipcord, murdtoimne, nurktoimne, murdnurktoimne ja risttoimne kangas. Labane sidus Atlass-sidus Kreppsidus Sidus. - Eesti Entsüklopeedia Tekstiilisõnavara, et räägiksime ühte keelt! - Disain Digesto
Laopind

Laopind on raamatu, ajakirja või muu trükise küljendatud lehekülje trükiga kaetud osa; lehekülg koosneb laopinnast ja veeristest. Laopinda piiravad neljast küljest veerised ehk trükita alad laopinna ja lehekülje serva vahel. Teksti, graafika või piltidega veerud on alati laopinna sees. Samuti on laopinna sees igal leheküljel korduv veerutiitel, mis sisaldab peatüki pealkirja ja vahel leheküljenumbrit, samuti joonealused märkused. Leheküljenumber üksi seevastu ei asetse laopinna sees. Ladumisel taotletakse lehe kujundamist sellises proportsioonis, et see näiks vaatajale harmooniline. Selle enamasti subjektiivse eesmärgi saavutamiseks kasutatakse eri reegleid ja süsteeme, sealhulgas kuldlõikelist jaotust või Fibonacci jada naaberarvudest lähtuvat proportsiooni. Sama kindel skeem kehtib läbivalt ainult teatavas paberiformaadis. Raamatukogusõnastik[alaline kõdulink]
Uppsala Ülikooli Liivimaa natsioon

Liivimaa natsioon (ladina keeles Natio Livonica, rootsi keeles Livländska nationen) oli liivimaalaste organisatsioon Uppsala Ülikoolis. Natsiooni mainitakse esmakordselt 1663. aastal koos Gotlandi ja Saksa natsiooniga, neil oli ühine inspektor. Inspektorid olid Daniel Lipstorpius (alates 1663) ja Christian Ravius (alates 1667).
Sofie Dokter

Sofie Dokter (sündinud 19. detsembril 2002 Groningenis) on Hollandi seitsmevõistleja. Ta võitis 2021. aasta juunioride Euroopa meistrivõistlustel Tallinnas seitsmevõistluses Saga Vannineni järel hõbemedali isikliku rekordiga 5878 punkti. 2023. aasta Euroopa U23 meistrivõistlustel Espoos võitis ta Vannineni järel hõbemedali 6256 punktiga. 2024. aasta sisemaailmameistrivõistlustel Glasgow's võitis Dokter viievõistluses Noor Vidtsi ja Saga Vannineni järel 4571 punktiga pronksmedali. 2024. aasta Euroopa meistrivõistlustel Roomas sai ta 6418 punktiga viienda koha. Seitsmevõistlus – 6418 punkti, 8. juuni 2024, Rooma Viievõistlus – 4603 punkti, 4. veebruar 2023, Apeldoorn Väljas Sees Allikas: Rahvusvaheline Kergejõustikuliit Oosterwegel on õppinud Wageningeni ülikoolis maastikuarhitektuuri. "CTS GROUP-talent Sofie Dokter: 'EK-medaille en daarna Olympische Spelen'". hardloopnetwerk.nl. Vaadatud 21. juunil 2024. Sofie Dokter Rahvusvahelise Kergejõustikuliidu kodulehel (inglise)
Oliver Helander

Oliver Helander (sündinud 1. jaanuaril 1997) on Soome odaviskaja. Ta sai 2022. aasta maailmameistrivõistlustel Eugene'is kaheksanda koha tulemusega 82.24. 2023. aasta maailmameistrivõistlustel Budapestis sai Helander 83.38-ga seitsmenda koha. 2024. aasta Euroopa meistrivõistlustel Roomas viskas ta finaalis 85.75 ja võitis Jakub Vadlejchi ja Julian Weberi järel pronksmedali. Helanderi isiklik rekord on 2022. aastal Turus visatud 89.83. Oliver Helanderi noorem vend on käsipallur Benjamin Helander. "Benjamin Helander sugen på handboll igen efter tung säsong i Finland: "Jag utvecklades varken som människa eller som spelare"". yle.fi. Vaadatud 21. juunil 2024. Oliver Helander Rahvusvahelise Kergejõustikuliidu kodulehel (inglise)
Madagaskari pingviinid

"Madagaskari pingviinid" on Ameerika Ühendriikidest pärit multifilmisari, mille loojaks on Mark McCorkle ja Bob Schooley. Tom McGrath – Skipper Jeff Bennett – Kowalski John DiMaggio – Rico James Patrick Stuart – Reamees Moody, Annemarie (3. november 2008). "Nickelodeon's Thanksgiving Menu Offers Non-Stop Animation" (inglise). Originaali arhiivikoopia seisuga 20. september 2023. Vaadatud 22. juunil 2024. Madagaskari pingviinid andmekogus IMDb (inglise)
Sergio Peña

Sergio Fernando Peña Flores (sündinud 28. septembril 1995 Limas) on Peruu jalgpallur, kes mängib poolkaitsjana Rootsi kõrgliigaklubis Malmö FF ja Peruu jalgpallikoondises. Ta alustas klubikarjääri kodulinnaklubis Alianza Lima, mille noorteakadeemiaga liitus ta 2003. aastal. Klubi põhimeeskonnas debüteeris ta 16-aastaselt 18. veebruaril 2012 mängus León de Huánuco vastu. 2014. aastal siirdus ta Hispaaniasse, kui asus mängima Granada CF reservmeeskonnas Hispaania tugevuselt kolmandas liigas. 2015. aastal mängis ta laenulepingu alusel taas Alianza Limas ja 2016. aastal samuti Peruu kõrgliigaklubis Universidad San Martín. 2017. aasta esimeses pooles mängis Peña taas Granada reservmeeskonnas, kuid hooajal 2017/18 kuulus ta Granada põhimeeskonda ning sai sel hooajal Hispaania esiliigas platsile 19 mängus ja lõi ühe värava. Hooajal 2018/19 oli Peña laenul Portugali kõrgliigaklubis Tondela. Aastatel 2019–2021 mängis ta Hollandi kõrgliigaklubis FC Emmen ning lõi kahe hooajaga seal kümme väravat. 2021. aasta augustis sõlmis ta lepingu Malmöga. Aastatel 2021 ja 2023 tuli ta Malmöga Rootsi meistriks. Peruu jalgpallikoondises tegi debüüdi 2017. aasta märtsis MM-i valikmängus Venezuela vastu. Koondisekarjääri esimese värava lõi ta 2021. aasta Copa América teises alagrupimängus Colombia vastu. Malmö FF Allsvenskan: 2021, 2023 Svenska Cupen: 2021–22, 2023–24 S. Peña. soccerway.com. Vaadatud 22.6.2024 "Sergio Peña skriver på för Malmö FF" (rootsi). Malmö FF. 4. august 2021. Originaali arhiivikoopia seisuga 4. august 2021. Vaadatud 4. augustil 2021. Sergio Peña (Player). national-football-teams.com. Vaadatud 22.6.2024
Helpfau-Uttendorf

Helpfau-Uttendorf on vald (Marktgemeinde) Austrias Ülem-Austria liidumaal Braunau am Inni ringkonnas. U. 26 % valla territooriumist on kaetud metsaga ja 62 % on põllumaa. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Hochburg-Ach

Hochburg-Ach on vald (Gemeinde) Austrias Ülem-Austria liidumaal Braunau am Inni ringkonnas. Hochburg-Ach asub Innvierteli piirkonnas Saksamaa piiri ääres, otse Baieri linna Burghauseni vastas. See asub Salzachist ida pool. U. 42 % valla territooriumist on kaetud metsaga ja 52 % on põllumaa. Franz Xaver Gruber (1787–1863), algkooliõpetaja, kirikuorganist ja helilooja sündis seal. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Höhnhart

Höhnhart on vald (Gemeinde) Austrias Ülem-Austria liidumaal Braunau am Inni ringkonnas. Höhnart asub Innvierteli piirkonnas Braunau am Innist kagus. U. 29 % valla territooriumist on kaetud metsaga ja 63 % on põllumaa. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Jeging

Jeging on vald (Gemeinde) Austrias Ülem-Austria liidumaal Braunau am Inni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kirchberg bei Mattighofen

Kirchberg bei Mattighofen on vald (Gemeinde) Austrias Ülem-Austria liidumaal Braunau am Inni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Võrkpalli Balti liiga 2014/15 hooaeg

Võrkpalli Balti liiga 2014/15 hooaeg (sponsornimega Schenker Liiga) oli kümnendat korda toimunud kõrgeim iga-aastane liiga Baltikumi võrkpalliklubidele. 2014/15 hooajal osales Schenker Liigas 12 Baltimaade meeskonda (7 Eestist ja 5 Lätist). Kõik meeskonnad mängisid omavahel läbi kodus-võõrsil süsteemis. Põhiturniiri paremusjärjestuse määramisel arvestatakse esmalt punkte, siis võitude arvu, pärast mida geimide ja punktide suhet ning lõpetuseks omavaheliste mängude tulemusi. Allikas: Schenker League 2015 Play-off paarid jagati vastavalt põhiturniiri kohtadele (esimene läks vastamisi kaheksandaga, teine seitsmendaga jne). Play-offe mängiti kahe mänguvõiduni, kus kõrgema asetusega võistkonnal oli koduväljaku eelis (teine ja vajadusel kolmas mäng toimusid nende kodusaalis). Iga paari võitja pääses Final fouri ja kaotaja langes konkurentsist. Allikas: Schenker League 2015 Asukoht: TTÜ spordihoone, Tallinn, Eesti Allikas: Schenker League 2015 Kõige väärtuslikum mängija Robert Täht (Bigbank Tartu) Parim temporündaja Henri Treial (Bigbank Tartu) Parim servija Robert Täht (Bigbank Tartu) Suurim punktitooja Lincoln Williams (Selver Tallinn) Parim ründaja Federico Marretta (Selver Tallinn) Parim sidemängija Kusti Nõlvak (TTÜ) Parim libero Rait Rikberg (Bigbank Tartu) VIDEO ja FOTOD: Bigbank Tartu krooniti Schenker liiga võitjaks! Delfi, 08.03.2015.
Lengau

Lengau on vald (Gemeinde) Austrias Ülem-Austria liidumaal Braunau am Inni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Lochen am See

Lochen am See on vald (Gemeinde) Austrias Ülem-Austria liidumaal Braunau am Inni ringkonnas. Lochen asub Mattsee järve ääres kõrgplatool Tannbergi jalamil. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Leonid Aunapu

Leonid Aunapu (sündinud 10. juulil 1942 Tihvini rajoonis Leningradi oblastis) on endine Eesti NSV julgeolekutöötaja, lauatennisist ja sporditegelane. Ta lõpetas 1960. aastal Tallinna 2. Keskkooli ja 1968. aastal Tallinna Pedagoogilise Instituudi kehakultuuriteaduskonna. Aunapu alustas lauatennisetreeninguid 1950. aastate alguses Spartakis Raimond Sepa juhendamisel, võitis aastal 1959 Nõukogude Liidu noortemeistrivõistlustel poeglaste paarismängus ja meeskondlikult pronksmedali, 1959–1960 Eesti võistkondlikud meistrivõistlused Tööjõureservide meeskonnas, sai meistrivõistlustel üksikmängus aastal 1961 hõbe- ja 1969 pronksmedali, meespaarismängus 1960 hõbe-, 1961 kuld- ja 1969 pronksmedali ning segapaarismängus 1961 hõbemedali. Ta tuli 1962–1966 Valgevene meistriks, kuulus 1962–1966 Valgevene ja 1966–1968 Eesti koondisse, esindas ka spordiühingut Kalev. Aunapu oli aastatel 1967–1969 Tallinna Kalinini rajooni spordiklubi treener, 1969–1971 Kõrgemas Punalipulises F. E. Dzeržinski nimelises NSV Liidu Riikliku Julgeoleku Komitee Koolis Moskvas kuulaja, 1971–1983 Eesti NSV Riikliku Julgeoleku Komitee 5. osakonna 2. jaoskonna operatiivvolinik ja vanemoperatiivvolinik, 1983–1987 Tallinna Linnaosakonna 4. jaoskonna ülem, 1987–1991 Eesti NSV Spordikomitee välissuhete osakonna juhataja asetäitja, 1992–2000 Tallinna Linnahalli jäähalli juhataja, 2005. aastast TTÜ Sport OÜ hooldusmeister. Tema õpilaste hulgas on Kai Milvek. "Aunapu, Leonid - Eesti Entsüklopeedia". etbl.teatriliit.ee. Vaadatud 22. juunil 2024. "NSV Liidu luure- või vastuluureorganite teenistuses olnud isikute kohta koostatud Kaitsepolitseiameti teadaanded–Riigi Teataja". www.riigiteataja.ee. Vaadatud 22. juunil 2024. "ESBL". esbl.ee. Vaadatud 22. juunil 2024.
Fidías Panagiótou

Fidías Panagiótou (kreeka keeles Φειδίας Παναγιώτου, tuntud kui Fidias; sündinud 10. aprillil 2000 ) on Küprose juutuuber ja poliitik, keda valiti 2024. aasta Euroopa Parlamendi valimistel Euroopa Parlamendi liikmeks . "Από το Μένοικο στο LA – Φειδίας Παναγιώτου" YouTube (kreeka). 27. jaanuar 2023. "Fidias - YouTube" Youtube. "YouTube prankster voted in as Cyprus MEP". BBC (inglise).
Baltazaria

Baltazaria on kandseente hõimkonna Agaricomycetes klassi kuuluv perekond seeni. Baltazaria galactina Baltazaria neogalactina Baltazaria octopodites Baltazaria andmebaasis eElurikkus
Baltazaria galactina

Baltazaria galactina on kandseente hõimkonna Agaricomycetes klassi kuuluv liik seeni. Seen kasvab lehtpuu lamatüvel. Baltazaria galactina andmebaasis eElurikkus
Nurmenukukollane

Nurmenukukollane või priimulakollane on üks kollastest värvitoonidest, nimetus tähistab heledapoolset kollast värvust, mis kattub osalisel määral inglise keele värvinimetusega "primrose yellow", kuigi nurmenukk on säravamat kollast värvi õitega kui varretu priimula. Värvinimetust kasutatakse tekstiilide ja lõngade värvuse kirjeldamiseks ning sisekujunduses, kus värvitooni nimetatakse õhuliseks ja valgust peegeldavaks; nurmenukukollasena on kirjeldatud ka valkjaskollase tulbi õite värvust. Nurmenukk (Primula veris) Nurmenukk Varretu priimula (Primula vulgaris) Heleda sulestikuga kanaarilind (Serinus canaria) Väävel Nurmenukukollase õiega Sumatra endeemne orhidee Paphiopedilum primulinum 1821. aasta värviõpik "Werner's Nomenclature of Colours" näitab priimulakollast (primrose yellow) heleda kollase toonina     , mis on segatud soojatoonilisest gummiguttist, vähesest väävelkollasest ja rohkest lumivalgest. Värvuse näideteks toob ta kahvatukollase kanaarilinnu sulestiku, varretu priimula õied ja väävli värvuse. ISCC-NBS-i värvisõnaraamatu "Color: Universal Language and Dictionary of Names" järgi võib nurmenukukollane (Primrose Yellow) olla helekollane     , erk, särav või hele rohekaskollane             , Primrose Green on kahvatu rohekaskollane      . Pantone värvitoon 13-0755 Primrose Yellow on soojatooniline piimjas kollane värvus      , toon 13-0651 Evening Primrose on rohekaskollane      . RAL Design värvikaardi toon 100 90 40 Primelgelb on kahvatukollane      . https://www.erm.ee/et/shop/nurmenukukollane-l%C3%B5ng-102 Muudke pimedad esikud valgemaks kirgaste värvidega. - sadolin.ee (blogi) Päikselisus interjööris - kollase erinevad varjundid. - sekretar.ee https://www.aiamaailm.ee/rohetulbid/1110-tulp-yellow-springgreen.html https://www.c82.net/werner/#yellows https://archive.org/details/coloruniversalla00kell/page/136/mode/2up?q=primrose https://www.pantone.com/eu/en/color-explorer/13-0755-TCX[alaline kõdulink] https://www.pantone.com/uk/en/color-explorer/13-0651-TCX[alaline kõdulink] https://www.ralfarbpalette.de/ral-design/ral-100-90-40
Adolf Eller

Adolf Eller (16. aprill 1879 Tarvastu vald, Viljandimaa – 1. detsember 1924 Tallinn) oli Eesti sõjaväelane (sõjaväeametnik).
Ronkmust

Ronkmust on väga tume, kergelt sinkjat läiget andev must värvitoon, ronga sulgede värvus. Värvinimetust kasutatakse, eriti ilukirjanduses, eelkõige karvkatte või mustade juuste värvuse kirjeldamiseks. Ronk (Corvus corax) Mustad juuksed Musta värvi friisi hobune Must augiit E. F. Glockeri "Grundriss der Mineralogie ..." kirjeldab ronkmusta (rabenschwarz) sügava rohekasmustana, mis läheb üle mustjasroheliseks ja nimetab mineraali augiidi ühe värvusevariandina samet- kuni ronkmusta. Prantsuskeelne värvinimetuste portaal pourpre.com annab ronkmusta (corbeau) vasteks toonivahemiku sügavmustast sinkjasmustani                         . Veebivärv Raven on soojapoolne sügavmust      või külm tumehall      . Corbeau. - pourpre.com https://arhiiv.eki.ee/dict/ekss/index.cgi?Q=ronkmust&F=M Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 124 Corbeau. - pourpre.com https://www.crispedge.com/faq/what-is-the-color-of-raven/ https://www.htmlcsscolor.com/hex/6F747B
Hajós

Hajós (saksa keeles Hajosch, horvaadi keeles Ajoš) on linn Ungaris Bács-Kiskuni komitaadis Kalocsa kreisis. Hajós kuulub Hajósi-Baja veinipiirkonda. Hajós asub kreisikeskusest Kalocsast umbes 18 km lõunakagus ja komitaadikeskusest Kecskemétist ligikaudu 69 km lõunaedelas. Asulat on ürikutes esmamainitud 1366. aastal. Türgi ikke ajal tühjenes piirkond elanikest. 18. sajandi esimesel poolel asustati Hajósisse švaabe. Katoliku kirik ehitati Hajósisse 1728. aastal. 1946. aastal saadeti 450 Hajósis elanud švaabi perekonda riigist välja. Nende asemele toodi ungarlasi. Hajós sai suurkülaks 1970. aastal ja linnaks 1. juulil 2008. Detailed Gazetteer of Hungary, vaadatud 23.09.2024. Hajós története Hajós Város Önkormányzata. Vaadatud 24. juunil 2024
2024. aasta tulekahju Mangafis

2024. 12. juuni varahommikul puhkes tulekahju Kuveidi Ahmadi kubermangus Mangafis asuvas elumajas, kus elas 196 NBTC Groupi meessoost võõrtöötajat, mille tagajärjel hukkus 50 võõrtöötajat, kellest vähemalt 46 olid pärit Indiast, ja veel umbes 50 inimest sai vigastada. Enamik ohvreid suri suitsu sissehingamise tagajärjel, teised said surmavalt vigastada kukkumise tagajärjel. Hoone omanik arreteeriti pärast tulekahju.
Mattighofen

Mattighofen on linn (Stadtgemeinde) Austrias Ülem-Austria liidumaal Braunau am Inni ringkonnas Innvierteli piirkonnas. Algselt kuulus Mattighofen Baieri hõimuhertsogkonda, millest sai Frangi riigi osa. 757. aastal dokumenteeriti siin valitsevate Karolingide Kaiserpfalz (palee). 1007. aasta Frankfurdi sinodil andis keiser Heinrich II Mattighofeni valdused vastloodud Bambergi piiskopkonnale. Wittelsbachi dünastia omandas selle 16. sajandil ja seda mõjutas Baieri pärilussõda, misjärel läks see 1779. aasta Tescheni rahuga Austria ertshertsogkonnale. Mattighofen sai linnaõiguse 1986. aastal. Mattighofenis asub autosid, mootorrattaid ja jalgrattaid tootva kaubamärgi KTM peakorter ning Rootsi päritolu Husqvarna Motorcycles, mis tegeleb ka krossi-, enduro-, supermoto- ja tänavamootorrataste projekteerimise, tootmise ja turustamisega. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Mauerkirchen

Mauerkirchen on vald (Marktgemeinde) Austrias Ülem-Austria liidumaal Braunau am Inni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Mining

Mining on vald (Gemeinde) Austrias Ülem-Austria liidumaal Braunau am Inni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Angervaksarooste

Angervaksarooste (Trifragmium ulmariae) on liik kandseeni. Seen kasvab angervaksal. Angervaksarooste andmebaasis eElurikkus
Juuni 2024

Juuni 2024, kroonika. 2024. aasta juuni algas laupäeval ja lõppes 30 ööpäeva hiljem esmaspäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 EKRE juhatus otsustas erakonnast välja arvata Henn Põlluaasa, Jaak Valge, Silver Kuusiku ja Helle Kullerkupu. 2024. aasta tulekahju Mangafis 2024. aasta Boliivia riigipöördekatse 2024. aasta Ameerika Ühendriikide presidendivalimised: ajaleht New York Times kutsus oma juhtkirjas Joe Bidenit üles kandideerimisest loobuma. Euroopa Liidu liikmesriikide juhid esitasid Kaja Kallase Euroopa Liidu välispoliitikajuhi kandidaadiks. 2024. aasta Iraani presidendivalimised: esimeses voorus said nelja kandidaadi seas enim hääli Mas‘ūd Pezeshkīān ja Sa‘īd Jālīlī. Eesti kaitseväe juhatajaks sai Andrus Merilo, mereväe ülemaks sai Ivo Värk. Eesti Reformierakonna juhatus nimetas Kristen Michali peaministrikandidaadiks. Tartus toimus Eesti Rahvuslaste ja Konservatiivide asutamiskoosolek. Loodava erakonna esimeheks valiti Henn Põlluaas, aseesimeesteks Silver Kuusik ja Paul Puustusmaa.
Nõgeserooste

Nõgeserooste (Puccinia urticata) on liik kandseeni. Seen kasvab nõgesel. Nõgeserooste andmebaasis eElurikkus